पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना काल में मदद के लिए आई पुलिस ने अपनी 4 नई गाड़ियों को स्वास्थ्य विभाग को सौंप दिया है। पुलिस की डायल 112 की 4 गाडिय़ां स्वास्थ्य विभाग में एंबुलेंस के तौर पर काम करेंगी।
पुलिस विभाग की ओर से मंगलवार को चारों गाड़ियों को सिविल सर्जन को सौंपा गया है। सिविल सर्जन की ओर से गाड़ियों के बारे में एसपी से अनुमति ले ली गई है। डीएसपी हेडक्वार्टर गोरखपाल राणा ने बताया कि सिविल सर्जन ने एंबुलेंस की कमी के चलते गाड़ियों की मांग की थी।
पुलिस की ओर से चार गाडिय़ां एंबुलेंस के तौर पर यूज करने के लिए स्वास्थ्य विभाग को दी गई है। पुलिस विभाग के पास फिलहाल डायल 112 के तहत 4 गाडिय़ां आई थी। इन गाड़ियों में एंबुलेंस से संबंधित भी हर तरह सुविधाएं हैं। ये गाडिय़ां अब कोरोना महामारी के दौरान मरीजों को अस्पतालों तक पहुंचाने का काम करेंगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn